als_Latn dik_Latn sag_Latn
A do të vërë ndonjëherë kollare Alexis Tsipras? Në javët përpara kësaj të Diele vendimtare, kjo ishte pyetja që ngrihej për kryetarin e partisë së majtë Syriza, i cili u shpall edhe fitues i zgjedhjeve. Dhe Tsipras u përgjigj se nuk do ta bënte një gjë të tillë. “Në fund të fundit,” ka shtuar ai me shaka “nuk e vura një të tillë as për të takuar Papën”.
Në moshën 40-vjeçare, ai është kryeministri më i ri që Greqia ka patur ndonjëherë, si dhe kampion për votuesit grekë të vjetër e të rinj, të inatosur nga rritja e taksave dhe prerjet e shpenzimeve. Aktivisti i ri i partisë komuniste, studenti udhëheqës dhe ateisti i vetëkonfirmuar i cili ende preferon të lëvizë me motorr në vend të limuzinave që përdornin zakonisht politikanët grekë, duket i vendosur të shkundë jo vetëm Greqinë, por të gjithë Europën.
Tsipras ka lindur në Athinë në vitin 1974, tre ditë pas rënies së juntës ushtarake greke. Familja e tij nuk ishte shumë e dhënë pas politikës, por më shumë është ndikuar nga jetesa pranë stadiumit të Panathinaikos, që ka patur një impakt t madh në jetën e Aleksis duke qenë se edhe sot e kësaj dite ai është tifoz i skuadrës dhe ndjek nga afër çdo ndeshje që luhet aty.
Por intersi i tij për sportin nuk ishte dominant. Kur një parti e karhut të djathë kërcënoi me disa reforma arsimore jopopullore në vitin 1991, nxënësit u përgjigjën duke marrë kontrollin e shkollave. Në moshën 17-vjeçare, Tsipras u bë udhëheqësi i nxënësve në gjimnazin e tij, të cilët flinin dhe ushqeheshin në klasa, ruanin dyert dhe pastronin shkollën për disa muaj. Matthew Tsimitakis, një nxënës në një tjetër shkollë të Athinës në atë periudhë kujton takimin me Alexis-in e ri. “Më bëri përshtypje për natyrën e tij të qetë, inteligjente e të apasionuar por njëkohësisht shumë i vetdijshëm se do të përfaqësonte disa qindra mijra fëmijë që nuk ishin shumë të sigurt për çfarë po protestonin.”
“Ai ishte shumë i informuar mbi çfarë po ndodhte më sistemin arsimor... Ai negocionte me ministrin dhe mendoj se ishte i vetmi që mund të merrej me shtypin,” thotë Tsimitakis.
Pas shkollës së mesme, ai nisi studimet për inxhinieri ku thirrja për t’u bërë pjesë e jetës politike vazhdonte të ishte e fortë. Shumë shpejt, ai organizoi një kolaicion të të majtëve radikalë dhe studentëve të gjelbërt.
Pas politikës së universitetit, erdhi politika e qytetit. Në vitin 2006 ai përfaqësoi koalicionin Syriza në zgjedhjet për kryetarin e Bashkisë. Rezultati ishte i habitshëm duke qenë se ai ishte në garë me politikanë me eksperiencë dhe arriti të renditej i treti. Elpida Ziouva, një punonjëse e Asamblesë, thotë se askush nuk kishte një gjë të keqe për të thënë për të. “Ai shëtiste lagjet e Athinës në përpjekje për të patur kontakt direkt me votuesit. Ai u kujtoi atyre kohët kur i thërrisnin në emër politikanët dhe ata u përgjigjeshin pyetjeve të tyre në mënyrë direkte.”
Vetëm katër vite më vonë ai u zgjodh kryetar i partisë duke u bërë kështu në moshën 34-vjeçare, udhëheqësi politik më i ri në moshë në Greqi. Gjatë dy viteve të fundit, ai ka kundërshtuar me ngulm planin e rimëkëmbjes të propozuar nga Bashkimi Europian, Fondi Monetar Ndërkombëtar dhe Banka Qëndrore Europiane.
Por edhe për të ka kritika. Disa thonë se ai nuk ka arritur të shpjegojë ekzaktësisht se si kundërshtia e tij për planin e kursimit të diktuar nga BE mund të përputhet me mbështetjen e tij për vazhdimin e përdorimit të Euros dhe antarësisë së Greqisë në BE. Disa e shohin një gjë të tillë si të pamundur këtë mesazh të tij populist. Ai madje akuzohet edhe se ka mbështetur disa protesta të dhunshme që kundërshtonin planin e kursimit por vetë Tsipras e ka mohuar një gjë të tillë.
Por mbështetësit e tij, si miku i tij i vjetër Yiannis Bourgeois, këmbëngulin se Alexis Tsipras është një lloj i ri politikani: “Grekët janë lodhur me negociatorë të papërshtatshëm. I patë rezultatet-vendi ynë po rrëzohet. Le të provojmë diçka të re.”
Burimi: The Guardian
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn